Document ID: 31997D0363

KOMISSION PÄÄTÖS,
tehty 28 päivänä toukokuuta 1997,
luvan antamisesta Ranskan tasavallalle rajoittaa tiettyjen viljelykasvilajikkeiden siementen pitämistä kaupan tehtyjen tiettyjen päätösten muuttamisesta (Ainoastaan ranskankielinen teksti on todistusvoimainen) (97/363/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljelykasvilajien yleisestä lajikeluettelosta 29 päivänä syyskuuta 1970 annetun neuvoston direktiivin 70/457/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 15 artiklan 2 ja 3 kohdan,
sekä katsoo, että
komission päätöksissä 76/219/ETY (2), 78/127/ETY (3), 80/1360/ETY (4), 82/948/ETY (5) ja 87/117/ETY (6) annetaan Ranskalle lupa rajoittaa muun muassa tiettyjen maissilajikkeiden siementen pitämistä kaupan,
direktiivin 70/457/ETY 15 artiklan 1 kohdan mukaisesti sellaisten vähintään yhdessä jäsenvaltiossa virallisesti hyväksyttyjen lajikkeiden siemeniin tai lisäysaineistoon, jotka täyttävät myös direktiivissä 70/457/ETY säädetyt edellytykset, ei sovelleta lajikkeen hyväksymisvuotta seuraavan toisen vuoden 31 päivästä joulukuuta alkaen lajiketta koskevia rajoituksia kaupan pitämiselle yhteisössä,
direktiivin 70/457/ETY 15 artiklan 2 kohdassa säädetään kuitenkin, että 15 artikian 3 kohdassa vahvistetuissa tapauksissa jäsenvaltiolle voidaan antaa pyynnöstä lupa kieltää tiettyjen lajikkeiden siementen ja lisäysaineiston kaupan pitäminen,
edellä mainituilla päätöksillä komissio on antanut Ranskalle luvan kieltää muun muassa tiettyjen sellaisten maissilajikkeiden kaupan pitäminen, joiden FAO:n kypsymisluokkaindeksi on vähintään 800 ja jotka on lueteltu viljelykasvilajikkeiden yleisessä lajikeluettelossa,
Ranska on ilmoittanut komissiolle, ettei se enää tarvitse kyseisiä maissilajikkeita koskevia lupia,
tämän vuoksi olisi peruttava tällaiset kyseisiä lajikkeita koskevat luvat, ja
tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Perutaan jäljempänä mainituissa päätöksissä Ranskalle annetut luvat niissä mainittujen maissilajikkeiden osalta (Zea mays L.):
- 76/219/ETY,
- 78/127/ETY,
- 80/1360/ETY,
- 82/948/ETY
ja
- 87/117/ETY.
2 artikla
Tämä päätös on osoitettu Ranskan tasavallalle.
Tehty Brysselissä 28 päivänä toukokuuta 1997.

Labels: 4
17
3
6
18